Γιώργος Στεφάνου

Ο Γιώργος Στεφάνου (Αθήνα, 12 Ιανουαρίου 1981) είναι παλαίμαχος Έλληνας διεθνής πετοσφαιριστής, που αγωνιζόταν στη θέση του λίμπερο. Είναι ο μόνος παίκτης στην Ελλάδα που έχει κερδίσει το Κύπελλο με τέσσερις διαφορετικές ομάδες.Η αφιέρωση του Στεφάνου, greekvolley.com Από το 2022 έχει ξεκινήσει την καριέρα του ως προπονητής.

 Καριέρα 
Ο Γιώργος Στεφάνου ξεκίνησε την καριέρα του στην πετοσφαίριση στον ΓΣ Πετρούπολης, στον οποίο έμεινε από το 1992 μέχρι το 2000. Στη συνέχεια αγωνίστηκε τα επόμενα τρία χρόνια στον Ιωνικό και στην Α.Ε. Νικαίας, με την οποία κατέκτησε το κύπελλο του 2003.

Το καλοκαίρι του 2003 μεταπήδησε στον Παναθηναϊκό, στον οποίο παρέμεινε μέχρι το 2009. Με το «τριφύλλι» κατέκτησε δύο πρωταθλήματα (2004, 2006), δύο κύπελλα (2007, 2008) και ένα Σούπερ Καπ (2006). Την επόμενη χρονιά μεταπήδησε στον Ολυμπιακό Πειραιώς, στον οποίο παρέμεινε για ένα χρόνο και κατέκτησε το πρωτάθλημα (2010).

Το καλοκαίρι του 2010 πήρε μεταγραφή για την Ε.Α. Πατρών ενώ μετά από ένα χρόνο παρουσίας του στην ομάδα της Αχαΐας ανηφόρισε στη Θεσσαλονίκη προκειμένου να αγωνιστεί με τον Ηρακλή. Αφού συμπλήρωσε ένα χρόνο φορώντας την κυανόλευκη φανέλα, όπου κατέκτησε το πρωτάθλημα (2012) και το κύπελλο (2012), κατηφόρισε και πάλι στη Στερεά Ελλάδα και τον Πειραιά, καθώς πήρε μεταγραφή στον Ολυμπιακό Πειραιώς. Η επιλογή του αυτή κρίθηκε άκρως επιτυχημένη, καθώς σε τρία χρόνια παρουσίας του στην ομάδα, κατέκτησε δύο πρωταθλήματα (2013, 2014), δύο κύπελλα (2013, 2014) και δύο Λιγκ Καπ (2013, 2015). 

Tο καλοκαίρι του 2015 υπέγραψε συμβόλαιο με τον Κηφισιάς και ένα χρόνο αργότερα επέστρεψε στον Ολυμπιακό, όπου και έμεινε τρία χρόνια.

Την περίοδο 2019-20 αγωνίστηκε με τα χρώματα του Π.Α.Ο.Κ και στις 21 Ιουλίου 2020, μετά από 11 χρόνια επέστρεψε στην ομάδα του Παναθηναϊκού, στην οποία και τελείωσε την καριέρα του ως αθλητής.

 Προπονητική καριέρα 
Ο Γιώργος Στεφάνου από τον Μάιο του 2022 αποτελεί μέλος του προπονητικού επιτελείου της Εθνικής ανδρών της Ελλάδας.Ο Γιώργος Στεφάνου στο προπονητικό επιτελείο της Εθνικής ανδρών www.volleyball.gr επίσης από τον Οκτώβριο του 2022 βρίσκεται στο τεχνικό επιτελείο του Α.Ο.Π. ΚηφισιάςΣτο τεχνικό επιτελείο της Κηφισιάς ο Γιώργος Στεφάνου www.volleyplanet.gr, με πρώτο προπονητή τον Κώστα Χριστοφιδέλη.

 Τίτλοι και Διακρίσεις
 Τίτλοι 
 8 Πρωταθλήματα Ελλάδας:
 2004, 2006, 2010, 2012, 2013, 2014, 2018, 2019
 7 Κύπελλα Ελλάδας:
 2003, 2007, 2008, 2012, 2013, 2014, 2017
 5 Λιγκ Καπ Ελλάδας:
 2013, 2015, 2017, 2018, 2019
 1 Σούπερ Καπ Ελλάδας:
 2006

 Ευρωπαϊκές Διακρίσεις 
 CEV Cup 2004: 4η θέση
 Top Teams Cup 2006: 3η θέση

 Ατομικές διακρίσεις 
 Πρωτάθλημα Ελλάδας 2011-12: Κορυφαία επτάδα πρωταθλήματος Ανασκόπηση Πρωταθλήματος 2011-12 www.volleynews.gr 
 Πρωτάθλημα Ελλάδας 2012-13: Κορυφαία επτάδα πρωταθλήματος Οι κορυφαίοι του Πρωταθλήματος 2012-13 www.volleynews.gr 

 Παραπομπές 

 Εξωτερικοί σύνδεσμοι - Πηγές 
 Γιώργος Στεφάνου - Παρουσίαση greekvolley.eu
 Γιώργος Στεφάνου - Ατομικά στοιχεία - Διακρίσεις - Ομάδες καριέρας volleybox.net volleybox.net
 Γιώργος Στεφάνου: Ευρωπαϊκή παρουσία www-old.cev.eu

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ε.Α. Πατρών
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΠΑΟΚ